cy cy en ceb su cy cy cy cy ceb su cy cy cy cy en en cy cy cy cy cy cy cy en cy en cy cy en cy en en cy cy cy en en cy cy cy cy en en cy cy en en en cy cy cy cy cy cy cy cy cy cy cy cy en cy cy cy cy cy cy jbo cy cy cy en en en en cy cy cy cy cy cy cy cy en en cy cy cy cy cy cy cy cy cy cy cy en tl cy en cy en cy cy en en cy en en en en en cy cy cy cy cy cy cy cy cy cy cy cy cy cy en cy cy cy en cy cy cy pl cy cy cy cy en cy cy cy cy cy en cy cy cy cy cy cy cy ceb su cy cy cy cy cy cy cy cy cy nb cy de ca en en
Ffôn: 029 2236 2106|E-bost: gwybodaeth@ymgynghoriaith.cymru
Ar y dudalen hon mae’r newyddion diweddaraf ac adnoddau a linciau defnyddiol. Os hoffech mwy o wybodaeth, cysylltwch â ni a byddwn yn eich helpu.
Y Gymraeg mewn addysg: Cynllun Gweithredu 2017 – 22
Ym mis Rhagfyr 2017, cyhoeddodd Llywodraeth Cymru, Gynllun Gweithredu ar y Gymraeg mewn addysg ar gyfer y bedair blynedd nesaf. Mae’r Cynllun hwn yn un o’r cynlluniau gweithredu sydd yn deillio o’r strategaeth Cymraeg 2050 ac yn amlinellu sut mae’r Llywodraeth yn bwriadu cyrraedd y nod o greu miliwn o siaradwyr erbyn 2050.
Mae targedau yn y Cynllun ar sut i gynyddu niferoedd sy’n astudio trwy gyfrwng y Gymraeg a hefyd yn tanlinellu pwysigrwydd cynyddu nifer a chapasiti athrawon i ddysgu’r Gymraeg a thrwy gyfrwng y Gymraeg.
By Rachel Heath-Davies| 2018-01-02T13:54:25+00:00 Ionawr 2, 2018|Dolenni Defnyddiol, Newyddion|
Cymraeg 2050: Strategaeth y Gymraeg
Dyma linc at strategaeth Llywodraeth Cymru er mwyn cyrraedd y darged o filiwn o siaradwyr Cymraeg erbyn 2050. Ceir yma hefyd, Rhaglen Waith, sef Cynllun Gweithredu yn amlinellu sut yr ydynt yn bwriadu cyrraedd y darged.
RHD Consultancy YmgynghorIAITH – Taflen cyrsiau hyfforddi [Cymraeg] pdf
Heddiw rydym yn cyhoeddi Rhaglen Hyfforddiant sy’n rhestri’r holl wahanol mathau o hyfforddiant corfforaethol yr ydym yn ei gynnig. Mae cyrsiau ar sgiliau cyflwyno a siarad cyhoeddus, hyfforddiant ar reoli pobl a phrosiectau, cyrsiau ar beth yw gwerth am arian, neu beth am gwrs ar lywodraethant a hyfforddiant i lywodraethwyr ac aelodau byrddau? Darperir pob cwrs yn y Gymraeg a’r Saesneg. Yn ogystal, mae nifer fawr o gyrsiau ar gynllunio polisïau iaith Gymraeg, gwneud asesiadau traw effaith a sut mae ystyried y Gymraeg wrth wneud penderfyniadau yn eich sefydliad.
Ffoniwch 029 22362106 i ofyn am gyrsiau.
By Rachel Heath-Davies| 2017-06-15T13:43:48+00:00 Mehefin 15, 2017|Newyddion|
Mae Cynllun cyffrous, newydd ar droed, sef cyfleoedd arbennig i hyfforddi a gwella sgiliau iaith Gymraeg yn y gwaith yn genedlaethol. Mae’r Cynllun Cymraeg Gwaith newydd yn arloesol ac yn rhoi cyfle i weithleoedd fuddsoddi yn eu staff a gwella gwasanaethau yn y Gymraeg.
Cyhoeddodd y Ganolfan Dysgu Cymraeg Genedlaethol fod RHD YmgynghorIAITH yn ddarparwr cydnabyddedig ar gyfer y cyrsiau hyfforddiant o dan y Cynllun. Dywedodd y Gyfarwyddwraig Reoli, “Rydym yn hapus iawn i gyhoeddi bod RHD CONSULTANCY yn un o’r darparwyr. Edrychwn ymlaen at ddarparu cyrsiau dwys ar gyfer Cymraeg Gwaith yn fuan iawn. Dyma gyfle euraidd i ddatblygu’ch gweithle am ddim. Anogaf bob cwmni i gymryd mantais o’r Cynllun arbennig hwn. Edrychwn ymlaen yn fawr fel tîm i ddarparu hyfforddiant o ansawdd ac sydd wedi’i deilwra yn llwyr i Gymraeg Gwaith.”
By Rachel Heath-Davies| 2017-05-19T16:59:49+00:00 Mai 19, 2017|Newyddion|
Gweledigaeth hir dymor Llywodraeth Cymru ar addysg yng Nghymru.
By Rachel Heath-Davies| 2017-04-13T16:38:19+00:00 Ebrill 13, 2017|Newyddion|
Adnabod a Defnyddio’r Sgiliau Sydd yn y Gweithlu
Pa sgiliau Cymraeg sydd yn y gweithle? Canfyddiadau Iaith ar Daith
Credwch neu beidio, mae tipyn o sgiliau iaith Gymraeg ymysg ein staff yn ein gweithleoedd. Dyna oedd un o ganfyddiadau ein prosiect diweddar ar awdit sgiliau Cymraeg Gwaith.
Gwnaeth YmggynghorIAITH gwblhau prosiect rhwng fis Rhagfyr 2016 a mis Mawrth 2017 yn asesu sgiliau mewn gweithleoedd amrywiol yn y sector cyhoeddus yng Nghymru. Wedi asesiadau trylwyr, diben y gwaith oedd cyflwyno adroddiad i’r gweithleoedd unigol ar sgiliau ieithyddol eu gweithlu, ar y 4 sgil: deall, darllen, ysgrifennu a siarad Cymraeg.
O ddadansoddi’r data o’r sampl, dyma grynodeb o’r canfyddiadau:
Roedd rhywfaint o Gymraeg gan y mwyafrif o’r gweithlu a samplwyd. Hynny yw, aseswyd mwy o staff a oedd yn meddu ar rywfaint o sgiliau iaith nag aelodau staff heb unrhyw Gymraeg. Yn wir, roedd y mwyafrif o’r gweithlu yn meddu ar rywfaint o Gymraeg. Mae hyn yn ddiddorol wrth ystyried bod y Cyfrifiad ar y poblogaeth yn gyffredinol yn is.
Canfuwyd bod y rhan fwyaf yn gallu cyfarch yn elfennol yn y Gymraeg ac fe fyddai’r mwyafrif o staff yn gallu cyfarch ar y ffôn yn ddwyieithog, er enghraifft. Mae’r canfyddiad yma yn gadarnhaol iawn o ystyried gofynion yn y Safonau iaith newydd i holl staff sefydliadau yn y sector gyhoeddus (a’r tu hwnt) gyfarch yn y Gymraeg.
Ar y cyfan, yr oedd y rhan fwyaf helaeth o’r gweithlu yn gadarnhaol am y Gymraeg ac yn gadarnhaol am bwysigrwydd darparu gwasanaethau yn y Gymraeg i’w cwsmeriaid.
Yn ychwanegol, fe nodwyd diddordeb gan nifer o weithwyr mewn dysgu Gymraeg a gwella’u sgiliau ieithyddol ar gyfer pwrpasau Eto, yr oedd y canfyddiadau hyn yn gadarnhaol ac yn dangos bod potensial am fwy o hyfforddiant ar Gymraeg Gwaith.
Yn ddiddorol, lleiafrif oedd wedi derbyn hyfforddiant iaith ac er y diddordeb cyffredinol, doedd dim llawer â chynlluniau pendant i gymryd y cam nesaf i ddysgu/ gymryd hyfforddiant.
O’r siart wedi’i atodi, fe welwch y gwahanol lefelau ieithyddol a gasglwyd o’r sampl. Sylwch ar y lefelau Uwch ac i fyny a ganfuwyd. Aseswyd mwy ar y lefelau 5 (yr uchaf) nag unrhyw lefel arall. Er yn gadarnhaol iawn, rhaid cydnabod, mae mater samplo yw hyn. Mae’n bosibl bod yr ymarfer asesu wedi denu gweithwyr a oedd yn meddu ar sgiliau ac eisiau datblygu’r sgiliau hynny.
Ar sail yr wybodaeth a gasglwyd, dyma grynodeb o’r argymhellion i sefydliadau:
Cwblhau asesiad sgiliau trylwyr sy’n cynnwys y 4 sgil ac yn seiliedig ar lefelau cenedlaethol/ rhyngwladol cydnabyddedig.
Cynlluniwch sgiliau iaith y gweithlu fel unrhyw sgil arall. Defnyddiwch ddata cadarn (h.y. wedi cwblhau asesiad sgiliau corfforaethol) i lunio Strategaeth Hyfforddiant Iaith fydd yn rhoi sail i gynllunio hyfforddiant priodol a strategol ar gyfer eich gweithlu.
Gan adeiladu ar y sgiliau ieithyddol sylfaenol sydd yn eich gweithlu yn barod, trefnwch hyfforddiant a chanllawiau syml i staff ar gyfarch ar y ffôn ac yn y dderbynfa yn y Gymraeg ac annog y gweithlu i gyd i ddefnyddio’r sgiliau Cymraeg sydd gyda nhw yn barod, drwy ymgyrch Defnyddiwch eich Cymraeg.
Ymchwiliwch i’r mathau o gefnogaeth fyddai’r gweithlu yn dymuno ei weld e.e. sesiynau sgwrsio, mentor, gwasanaeth gwirio testun ysgrifenedig, hyfforddiant un i un ayyb.
Cymerwch gyngor ar y mathau o h yfforddiant sydd orau ar gyfer staff sydd yn meddu ar sgiliau Cymraeg yn barod. Gall buddsoddi mewn unigolion ar lefelau uwch a hyfforddiant wedi’i deilwra, fod yn well gwerth am arian na darparu cyrsiau i ddechreuwyr pur yn unig.
Lluniwyd yr erthygl er mwyn nodi faint o Gymraeg sydd eisoes mewn gweithleoedd ac i bwysleisio pwysigrwydd adnabod a buddsoddi mewn sgiliau Cymraeg y gweithlu h.y. adeiladu ar y sgiliau a diddordeb sydd eisoes ar gael.
Os hoffech chi fwy o wybodaeth neu sgwrs am hyfforddiant iaith a chynllunio ieithyddol, mae croeso i chi gysylltu. rhd@ymgynghoriaith.cymru
Methodoleg – Tynnwyd yr wybodaeth o sampl o weithleoedd yn y sector cyhoeddus ar draws de Cymru. Sampl strategol ydoedd ac nid sampl ar hap ac felly ddim yn gynrychioliadol o’r boblogaeth. Er mwyn parchu cyfrinachedd y prosiect, mae enwau’r gweithleoedd a aseswyd yn gyfrinachol a does dim modd rhannu data arnynt.
By Rachel Heath-Davies| 2017-04-13T16:28:35+00:00 Ebrill 13, 2017|Newyddion|
Cyhoeddiad o £3miliwn ar gyfer hyfforddiant iaith yn y gweithle
Yn dilyn cyhoeddiad gan Lywodraeth Cymru y bydd £3m o gyllideb ychwanegol ar gael i ddatblygu dysgu’r Gymraeg yn y gweithle, mae’r Ganolfan Dysgu Cymraeg Genedlaethol yn cyflwyno’r rhaglen beilot ‘Cymraeg Gwaith/ Work Welsh’. Cewch fwy o wybodaeth yma ar y Cynllun.
Nod Cymraeg Gwaith yw cynnig cyfleoedd i ystod o weithwyr mewn gwahanol sectorau i ddysgu a gwella’u Cymraeg er mwyn ei defnyddio’n hyderus yn y gweithle a chwrdd ag anghenion busnes eu sefydliadau.
Mae’r Cynllun yn cynnwys:
Am DDIM – Cyrsiau ar-lein ar Gymraeg sylfaenol
Am DDIM – Cyrsiau dwys ar bob lefel ac ar gael ar draws Cymru
Am DDIM – Cyrsiau preswyl pum niwrnod er mwyn codi hyder
Mae’r Cynllun yma yn rhoi cyfle unigryw a chyffrous i ddysgu Cymraeg yn y gwaith.
By Rachel Heath-Davies| 2017-04-13T15:55:39+00:00 Ebrill 13, 2017|Newyddion|
Gyda’n Gilydd – Strategaeth dysgu Cymraeg
Cyhoeddwyd Strategaeth y Ganolfan Dysgu Cymraeg Genedlaethol – y corff sydd yn arwain y maes dysgu Cymraeg i oedolion.
Amcan Strategol 1            Datblygu rhaglen arloesol o gyrsiau atyniadol ac addas i ddysgwyr gan wneud defnydd llawn o’r dechnoleg ddiweddaraf
Amcan Strategol 2            Datblygu cynlluniau arloesol i sicrhau cyfleoedd a chyd-destunau i’r dysgwyr ddefnyddio eu Cymraeg yn hyderus
Amcan Strategol 3            Sefydlu rhwydwaith o ddarparwyr er mwyn cynnig gwasanaeth o ragoriaeth
Amcan Strategol 4            Codi proffil y maes a chynyddu’r niferoedd sy’n dechrau cyrsiau ac yn parhau i ddysgu’r Gymraeg
Amcan Strategol 5            Sefydlu a chynnal gweithdrefnau i gefnogi’r gwasanaeth
Am fwy o wybodaeth, ewch i’r strategaeth: http://dysgucymraeg.cymru/wp-content/uploads/2016/01/FINAL-CYMRAEG.pdf
Mewn ymateb i’r Strategaeth, mae’r Dr Rachel Heath-Davies yn edrych ymlaen at weld y cwricwlwm newydd yn datblygu, yn croesawu’r deunyddiau a chwrs lyfrau sydd yn cael eu hawduro ar hyn o bryd, ac yn edrych ymlaen at y Strategaeth Gweithle newydd. “Fel un sydd wedi cael profiad o ddatblygu hyfforddiant a Datblygiad Proffesiynol Parhaus tiwtoriaid y maes, edrychaf ymlaen at y Strategaeth Datblygu Gweithlu newydd.” Dywedodd hefyd eu bod yn cydnabod yr her o gynyddu nifer y cyrsiau dwys ac yn croesawu’r amcanion a datblygiadau.
Mae YmgynghorIAITH yn darparu tipyn o hyfforddiant iaith ac edrychwn ymlaen at y potensial i gydweithio gyda’r Ganolfan i’r dyfodol.
By Rachel Heath-Davies| 2017-04-13T15:45:17+00:00 Ebrill 13, 2017|Dolenni Defnyddiol, Newyddion|
Heddiw, yr ydym wedi lansio Iaith ar Daith ar draws Cymru. Rydym yn cynnal Awdit Sgiliau Iaith Gymraeg i staff mewn sefydliadau ar draws y wlad er mwyn cynorthwyo a chefnogi Cynlluniau Gweithredu’r Safonau Iaith. Bydd ein tiwtor cymwys a phrofiadol yn asesu’r holl aelodau staff ar y dydd yn erbyn lefelau sgiliau ieithyddol cydnabyddedig, cenedlaethol. Os hoffech gymryd rhan, cysylltwch â ni os gwelwch yn dda i archebu asesiad.
By Rachel Heath-Davies| 2016-11-21T16:17:05+00:00 Tachwedd 21, 2016|Newyddion|
Miliwn o siaradwyr erbyn 2050
Rachel Heath-Davies ar Radio Cymru yn trafod y darged o filiwn o siaradwyr Cymraeg erbyn 2050
Targed o filiwn o siaradwyr erbyn 2050
By Rachel Heath-Davies| 2018-01-02T13:29:18+00:00 Hydref 5, 2016|Newyddion|
Cysylltwch â ni a chael gwybod os gallwn eich helpu chi heddiw.
Gwybodaeth a Linciau Defnyddiol
Y Gymraeg mewn addysg: Cynllun Gweithredu 2017 – 22
Ym mis Rhagfyr 2017, cyhoeddodd Llywodraeth Cymru, Gynllun Gweithredu ar y Gymraeg mewn addysg ar gyfer y bedair blynedd nesaf. Mae’r Cynllun hwn yn un o’r cynlluniau gweithredu sydd yn deillio o’r strategaeth Cymraeg 2050 ac yn amlinellu sut mae’r Llywodraeth yn bwriadu cyrraedd y nod o greu miliwn o siaradwyr erbyn 2050. Mae targedau yn y Cynllun ar sut [...]
Cymraeg 2050: Strategaeth y Gymraeg
Dyma linc at strategaeth Llywodraeth Cymru er mwyn cyrraedd y darged o filiwn o siaradwyr Cymraeg erbyn 2050. Ceir yma hefyd, Rhaglen Waith, sef Cynllun Gweithredu yn amlinellu sut yr ydynt yn bwriadu cyrraedd y darged. http://gov.wales/topics/welshlanguage/welsh-language-strategy-and-policies/cymraeg-2050-welsh-language-strategy/?lang=cy
Gyda’n Gilydd – Strategaeth dysgu Cymraeg
Cyhoeddwyd Strategaeth y Ganolfan Dysgu Cymraeg Genedlaethol – y corff sydd yn arwain y maes dysgu Cymraeg i oedolion. Amcan Strategol 1            Datblygu rhaglen arloesol o gyrsiau atyniadol ac addas i ddysgwyr gan wneud defnydd llawn o’r dechnoleg ddiweddaraf Amcan Strategol 2            Datblygu cynlluniau arloesol i sicrhau cyfleoedd a chyd-destunau i’r dysgwyr ddefnyddio eu Cymraeg yn hyderus Amcan Strategol 3            [...]
Adroddiad Comisiynydd y Gymraeg ar sefyllfa’r Gymraeg
Cyhoeddodd Gomisiynydd y Gymraeg y grynodeb hon ar sefyllfa’r iaith Gymraeg ym mis Awst 2016. Hanner ffordd rhwng y ddau Gyfrifiad, mae’n adroddiad amserol 5 mlynedd. http://www.comisiynyddygymraeg.cymru/Cymraeg/Rhestr%20Cyhoeddiadau/Adroddiad%205%20Mlynedd%20crynodeb%20Gwefan.pdf
Mwy na geiriau… Fframwaith strategaeth olynol
Ar 22 Mawrth 2016, lansiwyd Fframwaith Strategol Olynol Mwy na geiriau.... i gryfhau gwasanaethau Cymraeg mewn iechyd, gwasanaethau cymdeithasol a gofal cymdeithasol gan y Gweinidog Iechyd a Gwasanaethau Cymdeithasol, Yr Athro Mark Drakeford AC.   Wrth galon y strategaeth mae'r syniad bod medru defnyddio eich iaith eich hun yn rhan annatod o ofal - nid yn rhywbeth ychwanegol, dewisol. http://gov.wales/docs/dhss/publications/160317morethanjustwordscy.pdf
Mae’r Athro Hazelkorn wedi cyhoeddi adolygiad pwysig o addysg ol-16 yng Nghymru, gan gyfeirio’n benodol at rôl a swyddogaeth y Cyngor Cyllido Addysg Uwch, i’r dyfodol. Am fwy o wybodaeth Cliciwch Yma
Estyn – Prif Arolygydd – Adroddiad Blynyddol 2014-15
Mae’r Prif Arolygydd yn galw ar ysgolion i edrych o’r newydd Am fwy o wybodaeth Cliciwch Yma
Yr Athro John Furlong Adroddiad ar ddyfodol Hyfforddiant Cychwynnol i Athrawon yng Nghymru. Am fwy o wybodaeth Cliciwch Yma
Dyfodol Llwyddiannus: Adolygiad annibynnol o’r cwricwlwm a’r trefniadau asesu yng Nghymru
Yr Athro Graham Donaldson Adolygiad annibynnol ar gwricwlwm ac asesu mewn ysgolion yng Nghymru. Am fwy o wybodaeth Cliciwch Yma
Mae tua 510,000 o fyfyrwyr o 65 economi wedi cymryd rhan ym mhrofion PISA 2012 sy’n asesu darllen, mathemateg a gwyddoniaeth a oedd yn cynrychioli tua 28 miliwn o fyfyrwyr 15 oed ar draws y byd. Am fwy o wybodaeth Cliciwch Yma
Strategaeth Addysg Cyfrwng Cymraeg
Am fwy o wybodaeth Cliciwch Yma
Ystadegau a Chanlyniadau’r Cyfrifiad – Data ar yr iaith Gymraeg
Mae Tribiwnlys y Gymraeg yn gorff statudol annibynnol. Fe’i sefydlwyd ym mis Ebrill 2015 o dan Adran 120 Mesur y Gymraeg (Cymru) 2011. Ei swyddogaeth yw delio ag apeliadau yn erbyn penderfyniadau Comisiynydd y Gymraeg o ran Safonau’r Gymraeg. Am fwy o wybodaeth Cliciwch Yma
Mae Comsiynydd y Gymraeg yn gorff annibynnol a sefydlwyd o dan Fesur y Gymraeg (Cymru) 2011 i hybu a hwyluso defnydd y Gymraeg. Mae hyn yn cynnwys codi ymwybyddiaeth o statws swyddogol y Gymraeg yng Nghymru, monitro’r Cynlluniau Iaith presennol, a gosod Safonau’r Gymraeg ar gyrff. Am fwy o wybodaeth Cliciwch Yma
Polisi Llywodraeth Cymru ar yr iaith Gymraeg
Iaith fyw: iaith byw http://gov.wales/topics/welshlanguage/publications/wlstrategy2012/?skip=1&lang=cy
Mesur y Gymraeg (Cymru) 2011
Mesur gan Gynulliad Cenedlaethol Cymru i wneud yr iaith Gymraeg yn iaith swyddogol yng Nghymru; creu Cyngor Partneriaeth y Gymraeg; sefydlu Comisiynydd y Gymraeg; creu Panel Ymgynghori Comisiynydd y Gymraeg; galluogi hybu a hwyluso defnydd y Gymraeg; a pheidio â thrin y Gymraeg yn llai ffafriol na’r Saesneg; creu safonau parthed y Gymraeg (gan gynnwys dyletswydd i gydymffurfio â’r safonau hynny a hawliau yn [...]
Cliciwch ym am restr lawn o’r holl adroddiadau a chyhoeddiadau.
Mae YmgynghorIAITH, RHD Consultancy Cyf yn cynnig gwasanaethau ymgynghori arbenigol ac annibynnol ar gyfer ystod eang o sefydliadau a busnesau wedi'u teilwra'n benodol ar gyfer eich anghenion.
Y Gymraeg mewn addysg: Cynllun Gweithredu 2017 – 22 Ionawr 2, 2018
Cymraeg 2050: Strategaeth y Gymraeg Ionawr 2, 2018
Rhaglen Hyfforddiant Mehefin 15, 2017
© Copyright RHD Consultancy Ltd, 10288852   |   All Rights Reserved